62019TJ0252_INF
A Törvényszék (második tanács) 2021. április 21‑i ítélete –Pech kontra Tanács
(T‑252/19. sz. ügy)
„A dokumentumokhoz való hozzáférés – 1049/2001/EK rendelet – Az 1049/2001 rendelet 4. cikke (2) bekezdésének második franciabekezdése – A jogi vélemények védelme – Az 1049/2001 rendelet 4. cikke (3) bekezdésének első albekezdése – A döntéshozatali eljárás védelme – A Tanács Jogi Szolgálatának jogi véleményéhez való teljes körű hozzáférés megtagadása”
1.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Szigorú értelmezés és alkalmazás – Az intézményeknek a dokumentumok konkrét és egyedi vizsgálatára vonatkozó kötelezettsége – Terjedelem
(1049/2001 európai parlamenti és tanácsi rendelet, 4. cikk)
(lásd: 27–30. pont)
2.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A döntéshozatali eljárás védelme – Feltételek – Ezen eljárás konkrét, tényleges és súlyos sérelme – Terjedelem – A Tanács Jogi Szolgálatának jogi véleményéhez való teljes körű hozzáférés megtagadása – Hiány
(1049/2001 európai parlamenti és tanácsi rendelet, 4. cikk, (3) bekezdés, első albekezdés)
(lásd: 42–44., 48. pont)
3.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A jogi vélemények védelme – Az intézmény azon kötelezettsége, hogy megvizsgálja a jogi aktus jogi vélemény jellegét és annak konkrét lehetőségét, hogy sérül a jogi vélemények védelme, valamint hogy ellenőrizze, hogy nem áll fenn olyan nyomós közérdek, amely igazolná a hozzáférhetővé tételt
(1049/2001 európai parlamenti és tanácsi rendelet, 4. cikk, (2) bekezdés, második franciabekezdés)
(lásd: 78–79., 83. pont)
4.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A jogi vélemények védelme – A dokumentumok hozzáférhetővé tételét igazoló nyomós közérdek – Fogalom – A szóban forgó érdekek egymással szembeni mérlegelésének az intézményre háruló kötelezettsége – A jogalkotási folyamatra vonatkozó jogi vélemények hozzáférhetővé tétele – Az intézmény kötelezettsége arra, hogy minden hozzáférést megtagadó határozatot részletesen indokoljon
(1049/2001 európai parlamenti és tanácsi rendelet, 4. cikk, (2) bekezdés, második franciabekezdés)
(lásd: 80., 81. pont)
Tárgy
A Tanács Jogi Szolgálatának a tagállamokban a jogállamiság tekintetében fennálló, általánossá vált hiányosságok esetén az Unió költségvetésének védelméről szóló európai parlamenti és tanácsi rendeletre irányuló, 2018. május 2‑i javaslattal (COM(2018) 324 final) kapcsolatos, az ST 13593 2018 INIT dokumentumban foglalt véleményéhez való teljes körű hozzáférést megtagadó, 2019. február 12‑i tanácsi határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék az Európai Unió Tanácsának a tagállamokban a jogállamiság tekintetében fennálló, általánossá vált hiányosságok esetén az Unió költségvetésének védelméről szóló európai parlamenti és tanácsi rendeletre irányuló javaslatra (COM(2018) 324 final) vonatkozóan a Tanács Jogi Szolgálatának a véleményét tartalmazó ST 13593 2018 INIT dokumentumhoz való teljes körű hozzáférést megtagadó, 2019. február 12‑i határozatát megsemmisíti.
2)
A Tanács maga viseli saját költségeit, valamint a Laurent Pech részéről felmerült költségeket.
3)
A Svéd Királyság maga viseli saját költségeit.